Държавен вестник, бр. 62, 2015 г., стр. 173

БРОЙ  62	
Д Ъ Р Ж А В Е Н  В Е С Т Н И К 	
СТР.  173  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО 
НА ОБРАЗОВАНИЕТО И НАУКАТА
ЗАПОВЕД № РД-14-52 
от 27 юли 2015 г.
На основание чл. 62, ал. 2 АПК във връзка 
с чл. 10, ал. 6 ЗНП поради допусната грешка в 
Заповед № РД-14-33 от 17.06.2015 г. на министъ-
ра на образованието и науката (ДВ, бр. 51 от 
2015 г.) и писмо с вх. № 1002-744 от 20.07.2015 г. от 
зам.-кмета на община Средец (съгласно Заповед 
№ 750 от 9.07.2015 г. на кмета на община Средец) 
изменям Заповед № РД-14-33 от 17.06.2015 г. за 
откриване на Общински детски комплекс – гр. 
Средец, както следва: адресът „ул. Копривщица“ 
се заменя с „ул. Перущица“. 
Заповедта може да се обжалва в 14-дневен 
срок от обнародването є  в „Държавен вестник“ 
пред Върховния административен съд.
Министър:  
Т. Танев
5222
КОМИСИЯ ЗА ЗАЩИТА 
НА ПОТРЕБИТЕЛИТЕ 
КЪМ МИНИСТЕРСТВОТО 
НА ИКОНОМИКАТА
ЗАПОВЕД № 436 
от 18 юни 2015 г.
На основание чл. 8, ал. 1 и ал. 2, т. 9 от Ус-
тройствения правилник на Комисията за защита 
на потребителите към министъра на икономи-
ката и на нейната администрация, решение на 
комисията по т. 24 съгласно протокол № 22 от 
27.05.2015 г., чл. 92, ал. 1, 2 и 5 във връзка с 
чл. 87 и чл. 88, ал. 1, т. 2 от Закона за защита на 
потребителите, Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки във връзка с чл. 99 
от Закона за защита на потребителите, чл. 73 от 
Административнопроцесуалния кодекс, изпитва-
телен протокол № 15.0023/02.037 от 9.04.2015 г. и 
експертно становище изх. № 293 от 14.04.2015 г., 
издадени от „Елпром – ИЛЕП“ – ООД, София, 
нареждам:
1. Забранявам вноса, износа, възмездното или 
безвъзмездното пускане на пазара на: ключодър-
жател, наподобяващ дистанционно управление за 
автомобил – цвят черен, с кръгла форма, отстрани 
сив метал, с кожена каишка с халка. От едната 
страна са щамповани различни състояния на 
общоприетите символи, използвани в дистанци-
онните (състояние: заключено – при натискането 
на бутона се задейства отворът със светодиодна 
светлина, отключено – при натискането на бутона 
удря ток, багажник – при натискането на бутона 
свети като лазер), в средата кръгла емблема на 
различни марки автомобили – Мерцедес, BMW, от 
другата страна сив метал, без надписи (с описание 
и снимков материал, публикувани на интернет 
страницата на КЗП – www.kzp.bg), представляващ 
сериозен риск за здравето и безопасността на 
потребителите.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаната в 
т. 1 от заповедта стока по реда, условията и в 
сроковете, визирани в Наредбата за условията 
и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки, и да 
отправят предупреждения към потребителите за 
рисковете, които стоката съдържа.
Мотиви: 
С ъ г л а с н о  и з п и т в а т е л е н  п р о т о к о л 
№ 15.0023/02.037 от 9.04.2015 г. и експертно 
становище изх. № 293 от 14.04.2015 г., издадени 
от „Елпром – ИЛЕП“ – ООД, София, установя-
ващи, че гореописната стока – ключодържател, 
наподобяващ дистанционно управление за кола, 
не отговаря на изискванията за безопасност по 
отношение на т. 7 Маркировка и инструкции и 
т. 8 Защита срещу достъп до части под напреже-
ние на EN 60335-1:2012+А11:2014 (БДС EN 60335-
1:2012+А11:2014 Битови и подобни електрически 
уреди. Безопасност. Част 1: Общи изисквания.), 
генерираните от него импулсни разряди преви-
шават допустимите безопасни норми и в този 
аспект уредът трябва да бъде считан като опасен 
за живота и здравето на потребителя.
На основание чл. 60, ал. 1 от Административ-
нопроцесуалния кодекс допускам предварително 
изпълнение на заповедта с цел да се защитят 
животът и здравето на гражданите и да не се 
допусне предлагането на стока на пазара в несъ-
ответствие с нормативно установените изисквания 
за безопасност съгласно EN 60335-1:2012+А11:2014 
(БДС EN 60335-1:2012+А11:2014), което несъответ-
ствие би могло да доведе до риск от токов удар, 
с което да се застрашат животът и здравето на 
потребителя.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа-
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
Д. Маргаритов
5176